Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 175/12/1000	Pezinok, 15.11.2012
EEČ : 2-1-46-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

1/ dňa 22. septembra 2009 v čase okolo 12.35 h v Senci na druhom poschodí administratívnej budovy Obvodného úradu Senec na ulici Hurbanovej č. 21 v kancelárii č. 202 poskytol XXXXX pri výkone jeho funkcie samostatného radcu Obvodného úradu pre cestnú dopravu a pozemné komunikácie v Senci finančnú hotovosť vo výške 20 € ako úplatok v súvislosti s vybavovaním žiadostí zo dňa 21.09.2009 o schválenie jednotlivo dovezeného vozidla zn. Mitsubishi L 200 evidovaného na osobu XXXXX - Auto-Kovo-Lak,  registrovanej pod číslom konania 2009/1670 a motocykla Aprilia, evidovaného na osobu XXXXX - Zlatníctvo, registrovanej po číslom konania  2009/1699 a zabezpečením vydania rozhodnutí v súvislosti s uvedenými žiadosťami podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách v znení neskorších predpisov, ktoré rozhodnutia boli vyhotovené s dátumom 21.09.2009 a nadobudli právoplatnosť dňa 22. a 23.09.2009, 

2/ dňa 21. októbra 2009 v čase okolo 13.52 h v Senci na druhom poschodí administratívnej budovy Obvodného úradu Senec na ulici Hurbanovej č. 21 v kancelárii č. 202 poskytol XXXXX pri výkone jeho funkcie samostatného radcu Obvodného úradu pre cestnú dopravu a pozemné komunikácie v Senci finančnú hotovosť vo výške 10 € ako úplatok v súvislosti s vybavovaním žiadosti o schválenie jednotlivo dovezeného vozidla - motocykla zn. BMW zo dňa 19.10.2009, evidovaného na osobu XXXXX, registrovanej pod číslom konania 2009/1894 a zabezpečením vydania rozhodnutia v súvislosti s uvedenou žiadosťou podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách v znení neskorších predpisov, ktoré rozhodnutie bolo vyhotovené s dátumom 19.10.2009 a nadobudlo právoplatnosť dňa 21.10.2009, 

lebo obvinený sa významnou mierou podieľal na objasnení alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin alebo pre iný trestný čin
Odôvodnenie:

Vyšetrovaním vykonaným v uvedenej veci bolo zistené, že obv. XXXXX sa dopustil prečinu podplácania podľa § 333 ods. 1, ods. 2 písm. b/  Tr. zák. na skutkovom a právnom základe, ako je to uvedené vo výrokovej časti tohto uznesenia.

XXXXX spáchanie prečinu priznal a usvedčil svojou výpoveďou XXXXX, teraz už bývalého samostatného radcu Obvodného úradu pre cestnú dopravu a pozemné komunikácie v Senci, ktorému odovzdal v dvoch prípadoch úplatok vo výške 20 € a 10 € v súvislosti s vybavovaním žiadostí o schválenie jednotlivo dovezených vozidiel zn. Mitsubishi L 200 evidovaného na XXXXX - Auto-Kovo-Lak, motocykla Aprilia evidovaného na XXXXX - Zlatníctvo a motocykla zn. BMW evidovaného na XXXXX.

Obvinený tak urobil v trestnom konaní vedenom proti teraz už právoplatne odsúdenému XXXXX a to pri výsluchu pred vyšetrovateľom ako aj v konaní pred Špecializovaným trestným súdom v Pezinku, pracovisko Banská Bystrica, pričom jeho výpoveď značnou mierou prispela k usvedčeniu a odsúdeniu XXXXX z korupčného správania. 

Z rozsudku Špecializovaného trestného súdu v Pezinku, pracovisko Banská Bystrica, sp. zn. BB - 4 T 20/2011 zo dňa 04.10.2011 v spojení s unesením Najvyššieho súdu SR sp. zn. 1 To 12/2011 zo dňa 23.05.2012, vyplýva, že XXXXX bol právoplatne odsúdený zo spáchania pokračovacieho zločinu prijímania úplatku podľa § 329 ods. 1, ods. 2 Tr. zák. na trest odňatia slobody vo výmere 2 rokov nepodmienečne so zaradením na výkon trestu odňatia slobody do ústavu na výkon trestu s minimálnym stupňom stráženia, ako aj trest zákazu činnosti vykonávať funkciu verejného činiteľa v trvaní 4 rokov a peňažný trest vo výmere 500€.

Po preskúmaní vyšetrovacieho spisu som zistila, že sú splnené podmienky na postup podľa § 215 ods. 3 Tr. por., pretože obvinený sa významnou mierou podieľal na objasnení korupcie a usvedčení páchateľa tohto trestného činu a záujem spoločnosti na objasnení takéhoto trestného činu prevyšuje záujem na trestnom stíhaní obvineného. 

Vzhľadom k tomu, že obvinený splnil zákonné podmienky na  postup podľa § 215 ods. 3 Tr. por., rozhodla som o zastavení trestného stíhania spolupracujúceho obvineného.

Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Simonová
prokurátorka